CELEX: 52015PC0656
Language: el
Date: 2015-12-16
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με την τροποποίηση του παραρτήματος XXI (Στατιστικές) της συμφωνίας ΕΟΧ (στατιστικές για τις δαπάνες υγειονομικής περίθαλψης)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 656 final
            2015/0299(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με την τροποποίηση του παραρτήματος XXI (Στατιστικές)της συμφωνίας ΕΟΧ(στατιστικές για τις δαπάνες υγειονομικής περίθαλψης)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Για την εξασφάλιση της απαιτούμενης ασφάλειας δικαίου και ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της. 
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος XXI (Στατιστικές) της συμφωνίας ΕΟΧ προκειμένου να ενσωματωθεί στην εν λόγω συμφωνία ο κανονισμός (ΕΕ) 2015/359 της Επιτροπής, της 4ης Μαρτίου 2015, για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου όσον αφορά τις στατιστικές για τις δαπάνες και τη χρηματοδότηση της υγειονομικής περίθαλψης
                  1
               .
            
            
               Αιτιολόγηση των αιτούμενων προσαρμογών για την ενσωμάτωση του κανονισμού (ΕΕ) 2015/359 στη συμφωνία ΕΟΧ
            
            
               Σχετική διάταξη:
            
            
               άρθρα 3 και 5· παροχή δεδομένων σχετικά με την ημερήσια αγωγή θεραπείας (HC.1.2), την ημερήσια αγωγή αποκατάστασης (HC.2.2), την ημερήσια μακροχρόνια περίθαλψη (υγειονομική) (HC.3.2) και τα συστήματα χρηματοδότησης από επιχειρήσεις (HF.2.3).
            
            
               Αιτιολόγηση και προτεινόμενη λύση:
            
            
               Πληροφορίες σχετικά με την ημερήσια αγωγή (θεραπείας, αποκατάστασης, μακροχρόνια) και τα συστήματα χρηματοδότησης από επιχειρήσεις δεν είναι διαθέσιμες στο Λιχτενστάιν ούτε είναι συναφείς σε εθνικό επίπεδο. Σύμφωνα με την αρχή 11 του κώδικα ορθής πρακτικής του Ευρωπαϊκού Στατιστικού Συστήματος, οι ευρωπαϊκές στατιστικές πρέπει να ανταποκρίνονται στις ανάγκες των χρηστών· οι ανάγκες προτεραιότητας πρέπει να ικανοποιούνται και να αποτυπώνονται στα προγράμματα εργασίας της Eurostat και των εθνικών στατιστικών υπηρεσιών. Αντιστρόφως, αυτό σημαίνει ότι τα στατιστικά δεδομένα που δεν ανταποκρίνονται στις ανάγκες των χρηστών δεν θα πρέπει να συγκεντρώνονται.
            
            
               HC.1.2, HC.2.2, HC.3.2 — Δεδομένα για την ημερήσια αγωγή (θεραπείας, αποκατάστασης, μακροχρόνια):
            
            
               Οι φορείς ιατρικών υπηρεσιών στο Λιχτενστάιν καταγράφουν δεδομένα σχετικά με τις δραστηριότητές τους μόνο στο πλαίσιο των κατηγοριών ενδονοσοκομειακής και εξωνοσοκομειακής περίθαλψης. Δεν συνηθίζεται η διάκριση μεταξύ εξωνοσοκομειακής περίθαλψης και ημερήσιας αγωγής· επομένως, δεν υπάρχουν διαθέσιμα δεδομένα. Ωστόσο, η ημερήσια αγωγή θεραπείας (HC.1.2) περιλαμβάνεται στην εξωνοσοκομειακή αγωγή θεραπείας (HC.1.3), η ημερήσια αγωγή αποκατάστασης (HC.2.2) περιλαμβάνεται στην εξωνοσοκομειακή αγωγή αποκατάστασης (HC.2.3) και η ημερήσια μακροχρόνια περίθαλψη (υγειονομική) (HC.3.2) περιλαμβάνεται στην εξωνοσοκομειακή μακροχρόνια περίθαλψη (υγειονομική) (HC.3.3).
            
            
               Ως εκ τούτου, προτείνεται η ακόλουθη προσαρμογή:
            
            
               «Το Λιχτενστάιν απαλλάσσεται από την υποχρέωση υποβολής χωριστών δεδομένων σχετικά με την ημερήσια αγωγή θεραπείας (HC.1.2), την ημερήσια αγωγή αποκατάστασης (HC.2.2) και την ημερήσια μακροχρόνια περίθαλψη (υγειονομική) (HC.3.2), τα οποία περιλαμβάνονται στα δεδομένα που παρέχονται σχετικά με την εξωνοσοκομειακή αγωγή θεραπείας (HC.1.3), την εξωνοσοκομειακή αγωγή αποκατάστασης (HC.2.3) και την εξωνοσοκομειακή μακροχρόνια περίθαλψη (υγειονομική) (HC.3.3), αντίστοιχα.»
            
            
            
               HF.2.3 — Συστήματα χρηματοδότησης από επιχειρήσεις: 
            
            
               Πληροφορίες σχετικά με τα συστήματα χρηματοδότησης από επιχειρήσεις δεν είναι διαθέσιμες στο Λιχτενστάιν. Επιπλέον, οι δαπάνες των επιχειρήσεων για την υγειονομική περίθαλψη αντιπροσωπεύουν πολύ μικρό μέρος των συνολικών δαπανών για την υγειονομική περίθαλψη· επομένως, η επιβάρυνση για τη συλλογή των εν λόγω πληροφοριών είναι δυσανάλογη. Η απαλλαγή του Λιχτενστάιν από την υποχρέωση παροχής δεδομένων για το HF.2.3 υπόκειται σε συνεχή επανεξέταση από τα συμβαλλόμενα μέρη του ΕΟΧ, με βάση τις πληροφορίες που παρέχονται από τη στατιστική υπηρεσία του Λιχτενστάιν, η οποία θα ενημερώσει τη Eurostat σε περίπτωση που οι δαπάνες για τα συστήματα χρηματοδότησης από επιχειρήσεις δεν θα μπορούν πλέον να θεωρούνται αμελητέες.
            
            
               Ως εκ τούτου, προτείνεται η ακόλουθη προσαρμογή:
            
            
               «Το Λιχτενστάιν απαλλάσσεται από την υποχρέωση παροχής δεδομένων για τα συστήματα χρηματοδότησης από επιχειρήσεις (HF.2.3). Η απαλλαγή αυτή υπόκειται σε επανεξέταση από τη Μεικτή Επιτροπή του ΕΟΧ, όποτε προκύπτει από τα αριθμητικά στοιχεία που παρέχει το Λιχτενστάιν ότι οι δαπάνες για τα συστήματα χρηματοδότησης από επιχειρήσεις στο Λιχτενστάιν δεν είναι πλέον αμελητέες.»
            
         
         
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν πρότασης της Επιτροπής. 
            
            
               Η Επιτροπή υποβάλλει στο Συμβούλιο το σχέδιο απόφασης της Μεικτής Επιτροπής του ΕΟΧ προκειμένου να εγκριθεί ως θέση της Ένωσης. Η Επιτροπή ελπίζει ότι θα μπορέσει να το παρουσιάσει στη Μεικτή Επιτροπή του ΕΟΧ το συντομότερο δυνατό.
            
            
               2015/0299 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με την τροποποίηση του παραρτήματος XXI (Στατιστικές)
                  της συμφωνίας ΕΟΧ
                  (στατιστικές για τις δαπάνες υγειονομικής περίθαλψης)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1 σε συνδυασμό με το άρθρο 218 παράγραφος 9,
            
            
               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994
                  2
               , σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 1 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία για τον Ευρωπαϊκό Οικονομικό Χώρο
                  3
                (εφεξής «η συμφωνία ΕΟΧ») άρχισε να ισχύει την 1η Ιανουαρίου 1994.
            
            
               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XXI (Στατιστικές) της συμφωνίας ΕΟΧ.
            
            
               (3)Ο κανονισμός 2015/359/ΕΕ της Επιτροπής
                  4
                πρέπει να ενσωματωθεί στη συμφωνία ΕΟΧ. Πληροφορίες σχετικά με την ημερήσια αγωγή και τα συστήματα χρηματοδότησης από επιχειρήσεις, καθώς και την εξωνοσοκομειακή περίθαλψη και την ημερήσια αγωγή, δεν είναι διαθέσιμες στο Λιχτενστάιν. Επομένως, το Λιχτενστάιν θα πρέπει να απαλλαγεί από την υποχρέωση παροχής των εν λόγω δεδομένων.
            
            
               (4)Το παράρτημα XXI (Στατιστικές) της συμφωνίας ΕΟΧ θα πρέπει, επομένως, να τροποποιηθεί αναλόγως. 
            
            
               (5)Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, επομένως, να βασιστεί στο συνημμένο σχέδιο απόφασης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του παραρτήματος XXI (Στατιστικές) της συμφωνίας ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
            
         
         
            
               Άρθρο 2
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 62 της 6.3.2015, σ. 6.
               
               
                  
                     (2)
                  ΕΕ L 305 της 30.11.1994, σ. 6. 
               
               
                  
                     (3)
                  ΕΕ L 1 της 3.1.1994, σ. 3. 
               
               
                  
                     (4)
                  Κανονισμός (ΕΕ) 2015/359 της Επιτροπής, της 4ης Μαρτίου 2015, για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου όσον αφορά τις στατιστικές για τις δαπάνες και τη χρηματοδότηση της υγειονομικής περίθαλψης (ΕΕ L 62 της 6.3.2015, σ. 6).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.12.2015
            COM(2015) 656 final
            ΠΑΡΑΡΤΗΜΑ
            ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. .../2015της για την τροποποίηση του παραρτήματος XXI (Στατιστικές) της συμφωνίας ΕΟΧτηςπρότασης του Συμβουλίουγια τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ αναφορικά με την τροποποίηση του παραρτήματος XXI (Στατιστικές) της συμφωνίας ΕΟΧ  
            
               
         
         
            
               ΠΑΡΑΡΤΗΜΑ
               
                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. .../2015
                  της 
                  για την τροποποίηση του παραρτήματος XXI (Στατιστικές) της συμφωνίας ΕΟΧ
               
            
               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
            
            
               Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία EOX»), και ιδίως το άρθρο 98,
            
            
               Εκτιμώντας τα ακόλουθα:
            
            
               1)
                     Ο κανονισμός (ΕΕ) 2015/359 της Επιτροπής, της 4ης Μαρτίου 2015, για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου όσον αφορά τις στατιστικές για τις δαπάνες και τη χρηματοδότηση της υγειονομικής περίθαλψης
                  1
                πρέπει να ενσωματωθεί στη συμφωνία ΕΟΧ.
            
            
               2)
                     Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως,
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Μετά το σημείο 18κστ5 (Εκτελεστικός κανονισμός (ΕΕ) αριθ. 205/2014 της Επιτροπής) του παραρτήματος XXI της συμφωνίας ΕΟΧ, παρεμβάλλεται το ακόλουθο σημείο:
            
            
               «18κστ6.
                     32015 R 0359: Κανονισμός (ΕΕ) 2015/359 της Επιτροπής, της 4ης Μαρτίου 2015, για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου όσον αφορά τις στατιστικές για τις δαπάνες και τη χρηματοδότηση της υγειονομικής περίθαλψης (ΕΕ L 62 της 6.3.2015, σ. 6)
            
            
               Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
            
            
               α)
                     Το Λιχτενστάιν απαλλάσσεται από την υποχρέωση υποβολής χωριστών δεδομένων σχετικά με την ημερήσια αγωγή θεραπείας (HC.1.2), την ημερήσια αγωγή αποκατάστασης (HC.2.2) και την ημερήσια μακροχρόνια περίθαλψη (υγειονομική) (HC.3.2), τα οποία περιλαμβάνονται στα δεδομένα που παρέχονται σχετικά με την εξωνοσοκομειακή αγωγή θεραπείας (HC.1.3), την εξωνοσοκομειακή αγωγή αποκατάστασης (HC.2.3) και την εξωνοσοκομειακή μακροχρόνια περίθαλψη (υγειονομική) (HC.3.3), αντίστοιχα.
            
            
               β)
                     Το Λιχτενστάιν απαλλάσσεται από την υποχρέωση παροχής δεδομένων για τα συστήματα χρηματοδότησης από επιχειρήσεις (HF.2.3). Η απαλλαγή αυτή υπόκειται σε επανεξέταση από τη Μεικτή Επιτροπή του ΕΟΧ, όποτε προκύπτει από τα αριθμητικά στοιχεία που παρέχει το Λιχτενστάιν ότι οι δαπάνες για τα συστήματα χρηματοδότησης από επιχειρήσεις στο Λιχτενστάιν δεν είναι πλέον αμελητέες.»
            
            
               Άρθρο 2
            
            
               Τα κείμενα του κανονισμού (ΕΕ) 2015/359 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
            
            
               Άρθρο 3
            
            
               Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.
            
            
               
                  2Άρθρο 4
            
         
         
            
               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
            
            
               Βρυξέλλες, 
            
            
                  Για τη Μεικτή Επιτροπή του ΕΟΧ
            
            
                  Ο Πρόεδρος
            
            
                  
                     
                     
                     
                     
                     […]
            
            
                  
                     
                  
                  
                  
                  
                  Οι Γραμματείς
                  της Μεικτής Επιτροπής του ΕΟΧ 
            
            
                  
                     
                     
                     
                     
                     […]
            
         
         
            
                  
                     (1)
                  ΕΕ L 62 της 6.3.2015, σ. 6.
               
               
                  
                     (2)
                  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]